
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ _ Αρ. Φύλλου 143 

-- ' 3 Ιουλίου 1997 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Έγκριση του Πρωτοκόλλου διαπραγματεύσεων του 
Υπουργείου Μεταφορών και Επικοινωνιών της 
Ελληνικής Δημοκρατίας και του Υπουργείου 
Μεταφορών της Ρωσικής Ομοσπονδίας για τις διε¬ 
θνείς οδικές μεταφορές. Μόσχα 3.4.1997. 

ΚΑΝΟΝΙΣΜΟΙ 

Ανακήρυξη ως προσκυνηματικοΰ λειτουργίας, διοική- 
σεως και διαχερίσεως του Ιερού Ναού Αγίου 
Αργυρίου, Πολιούχου Επανομής της Ιερός 
Μητροπόλεως Νέας Κρήνης και Καλαμαριάς. 

Τροποποίηση και συμπλήρωση του υπ αριθμ. 35/1986 
Κανονισμού της Ιερός Συνόδου. 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας 
Ελλάδος - Αρμενίας για τις διεθνείς οδικές επιβατι¬ 
κές και εμπορευματικές μεταφορές. 

Ανακοίνωση για τη θέση σε ισχύ της Συμφωνίας 
Ελλάδος - Αρμενίας για συνεργασία στον τομέα 
του Τουρισμού. 


ΑΠΟΦΑΣΕΙ Σ 

Αρίθ- Φ. 0544/3/ΑΣ 270/Μ. 4694 (1) 

Έγκριση του Πρωτοκόλλου διαπραγματεύσεων του 
Υπουργείου Μεταφορών και Επικοινωνιών της Ελληνι¬ 
κής Δημοκρατίας και του Υπουργείου Μεταφορών της 
Ρωσικής Ομοσπονδίας για τις διεθνείς οδικές μεταφο¬ 
ρές. Μόσχα 3.4.1997. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη τις διατάξεις: 

1. Της Συμφωνίας οδικών μεταφορών μεταξύ των 
Κυβερνήσεων της Ελληνικής Δημοκρατίας και της 
Σοβιετικής Ένωσης που υπογράφηκε στη Μόσχα στις 


12.2.1985 και κυρώθηκε με τον υπ' αριθ. 1605/1986 Νόμο 
που δημοσιεύθηκε στο υπ’ αριθ. 88 Φύλλο της 
Εφημερίδος τηςΚυβερνήσεως τεύχος Α' της 7 Ιουλίου 
1986. 

2-Του περιεχομένου του υπό έγκριση Πρωτοκόλλου, α¬ 
ποφασίζουμε: 

Εγκρίνουμε ως έχει και στο σύνολότου το Πρωτόκολλο 
1 διαπραγματεύσεων μεταξύ του Υπουργείου Μεταφορών 
και Επικοινωνιών της Ελληνικής Δημοκρατίας και του 
Υπουργείου Μεταφορών της Ρωσικής Ομοσπονδίας για 
τις διεθνείς οδικές μεταφορές που υπογράφηκε στη 
Μόσχα στις 3 Απριλίου 1997 του οποίου το κείμενο σε 
πρωτότυπο στην ελληνική γλώσσα έχει ως εξής. 

Αθήνα, 17 Ιουνίου 1997 

οι ΥΠΟΥΡΓΟΙ 

Ε-ΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Θ. ΠΑΓΚΑΛΟΣ Γ. ΠΑΠΑΝΤΩΝΙΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΚΑΣΤΑΝΙΔΗΣ 


ΠΡΩΤΟΚΟΛΛΟ 

διαπραγματεύσεων μεταξύ των αντιπροσωπειών του 

Υπουργείου Μεταφορών της Ρωσικής Ομοσπονδίας και 
του Υπουργείου Μεταφορών και Επικοινωνιών της 
Ελληνικής Δημοκρατίας για τις διεθνείς οδικές μεταφορές. 

Κατά την περίοδο από 1 έως 3 Απριλίου 1997διεξήχθη- 
σαν στη Μόσχα διαπραγματεύσεις μεταξύ των αντιπρο¬ 
σωπειών του Υπουργείου Μεταφορών της Ρωσικής 
Ομοσπονδίας και του Υπουργείου Μεταφορών και 
Επικοινωνιών της Ελλάδος για την εφαρμογή της 
Συμφωνίας Διεθνών οδικών Μεταφορών της 12ης 
Φεβρουάριου 1985. 

Ο κατάλογος των αντιπροσωπειών επισυνάπτεται. 

Ημερήσια Διάταξη: 

1. Ανταλλαγή πληροφοριών για τη διενέργεια των μετα¬ 
φορών κατά την περίοδο1995-1996 και τις προοπτικές α¬ 
νάπτυξής τους. 

2. Καθορισμός αριθμού διμερών και τράνζιτ αδειών για 
το1997. 

3. Διάφορα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


Όσον αφορά το πρώτο θέμα: 

Οι δύο αντιπροσωπείες αντάλλαξαν πληροφορίες και 
στατιστικά στοιχεία για τις διμερείς οδικές εμπορευματι- 
κές μεταφορές για τα έτη 1995-1996 και εξέτασαν τις 
προοπτικές ανάπτυξής τους, 

Οι αντιπροσωπείες διεπίστωσανότι οι μεταφορές μετα¬ 
ξύ των δύο χωρών και οι μεταφορές τράνζιτ δια των εδα¬ 
φών τους πραγματοποιήθηκαν σύμφωνα με τη 
Διακρατική Συ μφωνία για τις Διεθνείς Οδικές Μεταφορές 
της 12ης Φεβρουάριου 1985, 

Η ρωσική αντιπροσωπεία εξέφρασε τις ανησυχίες της 
για την έλλειψη ισόρροπης κατανομής έργου στις ρωσο- 
ελληνικές οδικές εμπορευματικές μεταφορές. 

Παρατηρήθηκε ότι ο όγκος των μεταφορών με ελληνικό 
στόλο στη Ρωσική Ομοσπονδία αυξήθηκε το 1996, σε σύ¬ 
γκριση με το 1995, τη στιγμή που οι μεταφορές με ρωσικό 
στόλο προς την Ελλάδα, προς το παρόν, δεν αναητύχθησαν. 

Οι αντιπροσωπείες συμφώνησαν να προτείνουν στην 
Ενωση Διεθνών Οδικών Μεταφορέων της Ρωσίας (Α- 
ΣΜΑΠ) και στην Ομοσπονδία Φορτηγών Αυτοκινήτων 
Ελλάδος (ΟΦΑΕ) να επεξεργαστούν από κοινού μέτρα για 
την καλύτερη κατανομή του έργου στις οδικές εμπορευ¬ 
ματικές μεταφορές μεταξύ της Ρωσίας και της Ελλάδος. 

Όσον αφορά το δεύτερο θέμα: 

Η ελληνική αντιπροσωπεία ανακοίνωσε ότι το πρώτο ή- 
μισυ του 1996 είχε εξαντλήσει όλες τις άδειες για τις διμε¬ 
ρείς και τράνζιτ μεταφορές, τις οποίες είχε παραλάβει για 
το εν λόγω έτος από τη ρωσική πλευρά στα πλαίσια του 
συμφωνημένου αριθμού, και, προβλέποντας την αύξηση 
των ελληνικών μεταφορών, πρότεινε να αυ ξηθεί ο αριθμός 
των διμερών και τράνζιτ αδειών για το 1997 ως εξής: 

5000 άδειες για διμερείς και τράνζιτ μεταφορές, 

50 άδειες για μεταφορές προς/από τρίτες χώρες. 

Η ρωσική αντιπροσωπεία, λαμβάνοντας υπόψη τις ανά¬ 
γκες των Ρώσων μεταφορέων, παρακάλεσε να αυξηθεί ο 
αριθμός των αδειών για μεταφορές προς/από τρίτες χώ¬ 
ρες για το 1997 μέχρι 100. 

Οι αντιπροσωπείες αποφάσισαν να καταλήξουν για το 
1997 στον εξής αριθμό αδειών: 

3000 άδειες διμερών και τράνζιτ μεταφορών, 

100 άδειες για μεταφορές προς/από τρίτες χώρες. 

Παράλληλα η ελληνική αντιπροσωπεία ανακοίνωσε ότι 
η ελληνική πλευρά θα λάβει μέτρα για την προσέλκυση 
των Ρώσων μεταφορέων στις μεταφορές από Ελλάδα 
προς Ρωσία και από Ρωσία προς Ελλάδα και συγκεκριμέ¬ 
να: Το Υπουργείο Μεταφορών και Επικοινωνιών της 
Ελλάδος σύντομα θα στείλει στο Τμήμα Οδικών 
Μεταφορών του Υπουργείου Μεταφορών της Ρωσικής 
Ομοσπονδίας κατάλογο ελληνικών διαμεταφορικών εται¬ 
ρειών και εξαγωγέων φορτίων προς τη Ρωσία, καθώς επί¬ 
σης, θα δεχθεί αντιπροσώπους των Ρώσων μεταφορέων, 
τους οποίους θα βοηθήσει στην ανάπτυξη σχέσεων με τις 
ελληνικές διαμεταφορικές εταιρείες, με τους μεταφο¬ 
ρείς, τους εξαγωγείς φορτίων και άλλους συναφείς φο¬ 
ρείς. 

Όσον αφοράτοτρίτο θέμα: 

Οι αντιπροσωπείες αντάλλαξαν πληροφορίες για πρα¬ 
κτικά θέματα, που αφορούν τη διενέργεια των οδικών ε- 
μπορευματικών μεταφορών μεταξύτων δύο χωρών και τη 
δομή των Υπουργείων Μεταφορών των δύο χωρών. 

Η ρωσική αντιπροσωπεία πληροφόρησε την ελληνική ό¬ 


τι, σύμφωνα με τους υπάρχοντες κανονισμούς στη 
Ρωσική Ομοσπονδία για τη συντήρηση του οδικού της δι¬ 
κτύου, ορίστηκε προσωρινός περιορισμός στην κυκλο¬ 
φορία επί τμημάτων του ομοσπονδιακού δικτύου της 
Ρωσίας για την περίοδο της άνοιξης 1997. 

Λαμβάνοντας υπόψη την ανάγκη τήρησης των διακρα¬ 
τικών συμφωνιών για διεθνείς οδικές μεταφορές, εξετά¬ 
ζονται οι δυνατότητες διέλευσης διάτων κυριότερωντμη¬ 
μάτων του ομοσπονδιακού δικτύου, όπου διεξάγεται διε¬ 
θνής κυκλοφορία, οχημάτων που εκτελούν διεθνείς 
οδικές μεταφορές. 

Η ρωσική πλευράπροτείνειπροσωρινά από 25 Μαρτίου 
έως καιΐδ Μαΐου 1997 τον περιορισμό της κίνησης βαρέ¬ 
ων οχημάτων κατά 40-50% σε σύγκριση με τις λοιπές πε¬ 
ριόδους του έτους. 

Η ρωσική αντιπροσωπεία πληροφόρησε για τους όρους 
που υποχρεούνται να τηρούν οι ξένοι μεταφορείς, όταν ε¬ 
κτελούν εμπορευματικές μεταφορές στο έδαφος της 
Ρωσίας, καθώς και μεταφορές με οχήματα που υπερβαί¬ 
νουν τα καθορισμένα βάρη και διαστάσεις. 

Με τη σειρά της η ελληνική αντιπροσωπεία πληροφό¬ 
ρησε για τον κανονισμό που αφορά τα βάρη και τις δια¬ 
στάσεις των οχημάτων που ισχύουν στην Ελλάδα. 
Συγκεκριμένα: μέγιστο μήκος αρθρωτού οχήματος 16,50 
μ., οδικού συρμού 18,35μ., μέγιστο πλάτος 2,55 μ. (για 
ψυγεία 2,60 μ.), μέγιστο ύ ψος 4, ΟΟμ. και μέγιστο βάρος 40 
τόννοι (για κοντέινερ 44 τόννοι). 

Σε περίπτωση που το όχημα υπερβαίνει τα ανωτέρω βά¬ 
ρη και διαστάσεις, στο μεταφορέα εκδίδεται ατελής ειδι¬ 
κή άδεια. 

Η ελληνική αντιπροσωπεία εξέφρασε την παράκληση 
να υιοθετηθούν για το έδαφος της Ρωσίας τα ευρωπαϊκά 
επιτρεπόμενα ανώτατα όρια (βάρος φορτηγού 40 τόννοι, 
κοντέινερ 44 τόννοι). 

Η ρωσική αντιπροσωπεία ανακοίνωσε, ότι δεν μπορεί να 
ικανοποιήσει αυτό το αίτημα, διότι τα βάρη και οι διαστά¬ 
σεις των οχημάτων καθορίζονται από τις ισχύουσες για το 
έδαφος της Ρωσίας «Οδηγίες για τη μεταφορά φορτίων 
μεγάλων βαρών και διαστάσεων με όχημα στους δρό¬ 
μους της Ρωσικής Ομοσπονδίας”. 

Οι αντιπροσωπείες αντάλλαξαν πληροφορίες για θέμα¬ 
τα που αφορούν τις επιβατικές μεταφορές. 

Αυτή τη στιγμή μεταξύ Ρωσίας και Ελλάδος λειτουρ¬ 
γούν δύο τακτικές λεωφορειακές γραμμές. 

Οι δύο πλευρές συμφώνησαν να συνεχίσουν τις εργα¬ 
σίες τους για την εντατικοποίηση των οδικών επιβατικών 
μεταφορών μεταξύ της Ρωσίας και Ελλάδος. 

Οι αντιπροσωπείες συζήτησαν για προβλήματα βίζας, 
που αντιμετωπίζουν οι οδικοί μεταφορείς της Ρωσίας και 
της Ελλάδος. 

Η ρωσική αντιπροσωπεία παρεκάλεσε το Υπουργείο 
Μεταφορών και Επικοινωνιών της Ελλάδος να βοηθήσει 
ώστε να λύνεται σε σύντομο χρονικό διάστημα το πρό¬ 
βλημα έκδοσης ετήσιας βίζας πολλαπλών εισόδων για 
τους Ρώσους οδηγούς, με δικαίωμα παραμονής στην 
Ελλάδα συνολικά 90 ημέρες καθ’ έτος(έως 8 ημέρες για 
κάθε ταξίδι στην Ελλάδα). 

Ανάλογο αίτημα διετύπωσε και η ελληνική ανππροσω- 
πεία. Ταυτόχρονα η ελληνική αντιπροσωπεία ανακοίνωσε 
ότιτο ρωσικό Προξενείο στην Ελλάδα εκδίδει βίζες στους 
Έλληνες οδηγούς μόνο σε περίπτωση που αυτοί προσκο- 

μίσουν επιστολή από τους Ρώσους παραλήπτες φορτίου, 
που επιβεβαιώνουν την υπογραφή συμφωνιών/συμβολαι- 
ωνγια αποστολή φορτίων από την Ελλάδα προς τη Ρωσία 
και παρακάλεσε το Υπουργείο Μεταφορών της Ρωσικής 
Ομοσπονδίας να συνδράμει για την άρση αυτής της προϋ¬ 
πόθεσης, προκειμένου να αποφεύγονται καθυστερήσεις 
στην έκδοση της βίζας και την παραλαβή των φορτίων. 

Οι αντιπροσωπείες συμφώνησαν να απευθυνθούν στις 
αρμόδιες Αρχές τους με στόχο τη θετική λύση των προ¬ 
βλημάτων βίζας και να πληροφορήσουν σύντομα ο ένας 
τον άλλον για τα αποτελέσματα. 

Η ελληνική αντιπροσωπεία πρότεινε να διεξαχθούν οι ε¬ 
πόμενες διαπραγματεύσεις στην Ελλάδα το δεύτερο τε¬ 
τράμηνο του 1998. Ο συγκεκριμένος χώρος και χρονικά 
πλαίσια των συνομιλιών των συμφωνηθούν στησυνέχεια 
δια αλληλογραφίας. 

Οι συνομιλίες διεξήχθησαν με πνεύμα συνεργασίας και 
σε ατμόσφαιρα αλληλοκατανόησης. 

Το εν λόγω Πρωτόκολλο συνετάχθη στη Μόσχα στις 3 
Απριλίου 1997 σε δύο αντίγραφα στη ρωσική και ελληνική 
γλώσσα. 

Για την ελληνική Για τη ρωσική 

αντιπροσωπεία αντιπροσωπεία 

Π. ΜΠΕΝΕΤΑΤΟΣ Λ.Ι ΣΟΪΧΕΤ 

ΣΥΝΘΕΣΗ ΡΩΣΙΚΗΣ ΑΝΤΙΠΡΟΣΩΠΕΙΑΣ 

1. ΣόίχέτΛ.Ι. -Αναπληρωτής Προϊστάμενος 

Τμήματος Οδικών Μεταφορών 
του Υπουργείου Μεταφορών της 
Ρωσικής Ομοσπονδίας, Επικεφα¬ 
λής της Αντιπροσωπείας 

2. Παγιέφσκαγια Ν.Ι. - Προϊστάμενος Τμήματος Διεθνών 

Συμφωνιών του Τμήματος Οδικών 
Μεταφορών του Υπουργείου Με¬ 
ταφορών της Ρωσικής Ομοσπον¬ 
δίας 

3. ΒορόνινΠ.Γ. -Εκτελεστικός Διευθυντής της 

"$ονίΓ3η53νΙο» ΑΕ 

4. Κορότκι Σ.Μ. - Αντιπρόσωπος της ΑΣΜΑΠ 

ΣΥΝΘΕΣΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 

1. Π. Μπενετάτος - Γ ενικός Γ ραμματέας του Υπουρ¬ 

γείου Μεταφορών και 
Επικοινωνιών της Ελλάδος, 
Επικεφαλής της αντιπροσωπείας 

2. Χ.Πολυδωρόπουλος -Γενικός Διευθυντής του Υπουρ¬ 

γείου Μεταφορών και Επικοινω¬ 
νιών της Ελλάδος 

3. Σ. Πιτένη -Σύμβουλος του Υπουργείου 

Μεταφορών και Επικοινωνιών 
της Ελλάδος 

4. Β. Καλλιβωκάς - Προϊστάμενος Τμήματος Διεθν¬ 

ών Εμπορευματικών Μεταφορών 

του Υπουργείου Μεταφορών και 
Επικοινωνιών της Ελλάδος. 


( 2 ) 

Ανακήρυξη ως προσκυνημστικού, λειτουργίας, διοικήσεως 
και διαχειρήσεως του Ιερού Ναού Αγίου Αργυρίου, 
Πολιούχου Επανομής, της Ιερός Μητροπόλεως Νέας 
Κρήνης και Καλαμαριάς. (Κανονισμός υπ αριθμ. 
90/1996) 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Εχουσα υπ’ όψει: 

1. Τας διατάξεις των άρθρων 1 παράγρ. 4 και 59 του 
Νόμου 590/1977 «Περί του Καταστατικού Χάρτου της 
Εκκλησίας της Ελλάδος ...» 

2. Την υπ’ αριθμ. 222/19.8.1996 πρότασιν του 
Σεβασμιωτάτου Μητροπολίτου Νέας Κρήνης και 
Καλαμαριάς. 

3. Την από 4.8.1996 Απόφασιν της Διαρκούς Ιερας 
Συνόδου. 

4 Την από 4.10.1996 Απόφασιν Αυτής, ψηφίζει: 

Τον υπ’ αριθμ. 90/1996 ΚΑΝΟΝΙΣΜΟΣ, έχοντα ούτω: 

ΚΑΝΟΝΙΣΜΟΣ ΥΠ' ΑΡΙΘΜ. 90/1996 

ΠΕΡΙ ΑΝΑΚΗΡΥΞΕΩΣ ΩΣ ΠΡΟΣΚΥΝΗΜΑΤΙΚΟΥ, 
ΛΕΙΤΟΥΡΓΙΑΣ, ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ ΤΟΥ 
ΙΕΡΟΥ ΝΑΟΥ ΑΓΙΟΥ ΑΡΓΥΡΙΟΥ ΠΟΛΙΟΥΧΟΥ ΕΠΑΝΟΜΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΝΕΑΣ ΚΡΗΝΗΣ ΚΑΙ 
ΚΑΛΑΜΑΡΙΑΣ 

Άρθρον 1 

Ο νεόδμητος Ιερός Ναόςτου Αγίου Αργυρίου, πολιούχου 
της πόλεως Επανομής, όστις ανεκηρύχθη 
Προσκυνηματικός Ναός δια της υπ' αριθμ. 10130/1996 
Πράξεως του Μητροπολιτικού Συμβουλίου της Ιεράς 
Μητροπόλεως Νέας Κρήνης και Καλαμαριάς, ειςτο εξής α¬ 
ποτελεί Ν ομικόν Πρόσωπον Ιδιωτικού Δικαίου (Ν. Π. I .Δ.) κα¬ 
τά τας διατάξεις των άρθρων 1 παράγρ. 4 και 59 του Νόμου 
590/1977, με την επωνυμία «Ιερόν Προσκύνημα Αγίου 
Αργυρίου, Πολιούχου Επανωμής». Έχει κυκλικήν σφραγί¬ 
δα, φέρουσα εις το μέσον γραμμικήν παράστασιν του 
Αγίου και πέριξτας λέξεις «ΙΕΡΟΝ ΠΡΟΣΚΥΝΗΜΑ ΑΓΙΟΥ 
ΑΡΓΥΡΙΟΥ ΕΠΑΝΟΜΗΣ-ΙΕΡΑ ΜΗΤΡΟΠΟΛΙΣ ΝΕΑΣ ΚΡΗΝ¬ 
ΗΣ ΚΑΙ ΚΑΛΑΜΑΡΙΑΣ». Είναι ιδιοκτησία της Ιεράς 
Μητροπόλεως Νέας Κρήνης και Καλαμαριάς και υπάγεται 
πνευματικώς και διοικηπκώς εις αυτήν. 

Αρθρον 2 

Σκοπός του Ιερού Προσκυνήματος του Αγίου Αργυρίου 
είναιη αποπεράτωσιςτου Ιερού Ναού και η προαγωγή του 
λειτουργικού, φιλανθρωπικού και εν γένει ιεραποστολικού 
και ποιμαντικού έργου της τοπικής Εκκλησίας της πόλεως 
Επανομής και της Ιεράς Μητροπόλεως Νέας Κρήνης και 
Καλαμαριάς. 

Αρθρον 3 

Μέσα διάτων οποίων επιτυγχάνονται οι σκοποίτου Ιερού 


5. Π. Νικολάρας 

6. Π. Νίκολης 


7. Θ. Γιαννίτση 


-Πρόεδρος της Ομοσπονδίας 
Φορτηγών Αυτοκινήτων Ελλάδος 
-Εμπορικός Γ ραμματέας της 
Πρεσβείας της Ελλάδος στη 
Ρωσική Ομοσπονδία 
-Διερμηνέας 


Προσκυνήματος είναι: 

1) Η τέλεσις της Θείας Λειτουργίας και των λοιπών Ιερών 
Ακολουθιών κατά την τάξιν και την παράδοσιν της 
Ορθοδόξου Εκκλησίας, άνευπαρεμποδίσεωςτηςλειτουρ¬ 
γικής ζωής των δύο Ενοριών της Κωμοπόλεως, ή εάν άλ¬ 
λως ορίσει ο οικείος Μητροπολίτης. 

2} Η διοργάνωσις ειςτας αίθουσας του Πνευματικού κέ¬ 
ντρου του Ιερού Προσκυνήματος ή αλλαχού διαλέξεων, ε¬ 
ορτών, προβολών, ομιλιών και άλλων παρεμφερών εκδη¬ 
λώσεων Θεολογικού, εκπαιδευτικού, λατρευτικού, επικοι- 
νωνιακού κ.λπ. περιεχομένου. 

Αρθρον 4 

1. Το Ιερόν Προσκύνημα τελεί υπάτην άμεσον εποπτείαν 
και τον έλεγχον της Ιεράς Μητροπόλεως Νέας Κρήνης και 
Καλαμαριάς και διοικείται υπό πενταμελούς Διοικούσης 
Επιτροπής. 

2. Η Διοικούσα Επιτροπή απαρτίζεται: α) έκτου εκάοτοτε 
Μητροπολίτου Νέας Κρήνης και Καλαμαριάς ως 
Προέδρου, αναπληρουμένου υπό του Ιερατικούς 
Προϊσταμένου του Ιερού Ναού Κοιμήσεως της Θεοτόκου 
Επανομής, όσης και προεδρεύει όταν ο Σεβ. 
Μητροπολίτης απουσιάζει ή κωλύεται να παραστή εις τας 
συνεδριάσεις αυτής, β) έκτου Εφημερίου του Ιερού Ναού 
Αγίου Γεωργίου Επανομής και γ) εκ τριών ευϋπ ολήπτων και 
ευλαβών κατοίκων Επανομής μετά των αναπληρωματών 
αυτών. 

3. Τα τρία λαϊκά τακτικά και αναπληρωματικά Μέλη της 
Διοικούσας Επιτροπής διορίζονται υπάτου Μητροπολίτου 
επίτριετή θητεία. Το αξίωμά των είναι τιμητικόν και άμισθον 
και δύνανται να επαναδιορισθού ν. Εις την ποιμαντικήν διά- 
κρισιντου Μητροπολίτου εναπόκειται η παύσις των μελών 
της Δ.Ε. προ της λήξεως της θητείας των. 

4. Η Διοικούσα Επιτροπή ευρίσκεται αν απαρτία με την 
παρουσία τριών τουλάχιστον μελών, αι δε αποφάσεις αυ¬ 
τής λαμβάνονται κατά πλειοψηφία των παρόντων, εις περί- 
πτωσιν δε ισοψηφίας, νικά η ψήφος του Προέδρου. 

Άρθρον 5 

1. Μετά την κοινοποίησιν του εγγράφου διορισμού, η 
Διοικούσα Επιτροπή συνέρχεται εις συνεδρίασιν και εκλέ¬ 
γει τον Ταμίαν και τον Γραμματέαν αυτής. 

2. Η Διοικούσα Επιτροπή συνεδριάζει τακτικώς μεν, μια 
φορά κατά τον μήνα εις ημέραν και ώραν οριζομένην υπό 
του Προέδρου, εκτάκτως δε οσάκις παραστεί ανάγκη, εις 
τα Γραφεία του Προσκυνήματος ή της Ιεράς 
Μητροπόλεως. 

3. Η λειτουργία της Διοικούσης Επιτροπής διέπεται από 
τις διατάξεις αι οποίαι ισχύουν αναλογικώς δια τα 
Εκκλησιαστικά Συμβούλια των Ενοριακών Ιερών Ναών και 
πι αποφάσεις αυτής υπόκεινται εις την έγκρισιν του 
Μητροπολιτικού Συμβουλίου της Ιεράς Μητροπόλεως 
Νέας Κρήνης και Καλαμαριάς. 

Άρθρον 6 

Το ΝομικόνΠρόσωποντου Ιερού Προσκυνήματος εκπρο¬ 
σωπείται ενώπιον των Δικαστηρίων ως και πάσης άλλης 
Αρχής υπάτου Προέδρου της Διοικούσης Επιτροπής ή υπό 
άλλου μέλους οριζομένου δϊ αποφάσεωςτου Προέδρου. 

Άρθρο 7 

Η Διοικούσα Επιτροπή έχει τας εξής αρμοδιότητας: 

1. Μεριμνά δια την διοίκησιν και την χρηστήν διαχείρισιν 
των εσόδων και των περιουσιακών στοιχείων του Ιερού 
Προσκυνήματος. 

2. Καταρτίζει τον επίσημον Προϋπολογισμόν, 
Απολογισμόν και Ισολογισμόν του Ιερού Προσκυνήματος 
και υπο(^άλλει τούτους προς έγκρισιν εις το 
Μητροπολιτικόν Συμβούλιον. 


3. Αποφασίζει δια την διάθεσιν των εσόδων συμφώνως 
προς τα προβλεπόμενα εις το άρθρον 11 του παρόντος. 

4. Τηρεί τα απαιτούμενα διοικητικά και διαχειριστικά βι¬ 
βλία (Πρωτοκόλλου, Πράξεως Διοικούσης Επιτροπής, 
Ταμείου, Αφιερωμάτων και Τιμαλφών, Κτηματολογίου, 
Στελεχών Γραμμστίων Εισπράξεων και πληρωμών κ.λπ.),τα 
οποία προηγουμένως θεωρούνται υπάτου Μητροπολίτου. 

5. Προσλαμβάνει και απολύειτο μη κληρικόνπροσωπικόν 
το οποίον κρίνεται απαραίτητον δια την απρόσκοπτον και 
αρτίαν λειτουργίαν του Ιερού Ναού του Πνευματικού 
Κέντρου και των λοιπών δραστηριοτήτων αυτού. 

Αρθρον 8 

Πόροιτου Ιερού Προσκυνήματος είναι: 

1 Αι εισπράξεις από την διάθεσιν κηρίων, ελαίου και α¬ 
φιερωμάτων, τηνπεριφοράν δίσκων, το προϊόν κυτίων, την 
τέλεσιν Ακουλουθιών και Μυστηρίων και την είσπραξιν μι¬ 
σθωμάτων. 

2. Αι προσφοραί από κληρονομιάς, κληροδοσίας, δωρε¬ 
άς και αφιερώσεις των πιστών. 

3. Αι τυχόν επιχορηγήσεις εκ του Δημοσίου, Νομικών 
Προσώπων, Τραπεζών, Οργανισμούνκ.λπ. 

4. Τα κατά την έναρξιν ισχύος του παρόντος Κανονισμού 
υπάρχοντα χρηματικά αποθέματα, τιμαλφή, ακίνητα και κι¬ 
νητά, ως και άλλη εκκρεμής είσπραξιςπροηγούμενηςχρή- 
σεως. 

5. Πάσα άλλη πρόσοδος εκ νομίμου και χρηστής πηγής. 

Άρθρον 9 

Αιδαπάναιτου Ιερού Προσκυνήματοςπροβλέπονταιδι’ α¬ 
ναγραφής κονδυλίωνειςτον ετήσιον Προϋπολογισμόν. Η α- 
ναθεώρησις αυτό ύ κατά πι ν διάρ κειαν το υ διαχειριστικού έ¬ 
τους, επιτρέπεται κατόπιν ητιολογημένης αποφάσεως της 
Διοικούσης Επιτροπής και έγκρισιν του Μητροπολιτικού 
Συμβουλίου. 

Αρθρον 10 

Δια τας τυχόν εκποιήσεις κινητών, ακινήτων και τιμαλ¬ 
φών, την αποδοχήν ή αποποίησιν δωρεάς, κληρονομιάς ή 
κληροδοσίας, την σύστασινήπαραίτησιναπό δικαιώματος 
ή υποχρεώσεως εις ακίνητον του Ιερού Προσκυνήματος 
και την άσκησιν ενδίκων μέσων, εφαρμόζονται αι διατάξεις 
του Κανονισμού περί Ιερών Ναών και Ενοριών. 

Άρθρο 11 

Τα έσοδα του Ιερού Προσκυνήματος διατίθενται κατόπιν 
σχετικής αποφάσεως της Διοικούσης Επιτροπής δια τους 
κάτωθι σκοπούς: 

1. Δια την αποπεράτωσιν, τον εξοπλισμόν και των εξω- 
ραίσμόντου Ιερού Ναού του Προσκυνήματος, τηνανέγερ- 
σιν Πνευματικού κέντρου καιτηναξιοποίησιντου περιβάλ¬ 
λοντος χώρου. 

2. Δια την αξιοποίησιν της κινητής και ακινήτου περιου¬ 
σίας αυτού. 

3. Δια την μισθοδοσίαν του προσωπικού του απασχολου - 
μένου εις τον Ιερόν Προσκύνημα. 

4. Δια την καταβολήν των νομίμων εισφορών. 

5. Δια την πραγματοποίησιν των σκοπών του Ιερού 
Προσκυνήματος. όπως ενδεικτικούς α ναφέ ρο νται εις τα άρ- 
θρα 2 και 3 του παρόντος. 

6. Δια την ενίσχυσιν του ιεραποστολικού και κοινωνικού 
έργου της Ιεράς Μητροπόλεως, την αποπεράτωσιν και συ- 
ντήρισιντου Εκκλησιαστικού Κέντρου αυτής, ή ετέρου α- 
νεγερθησομένου καθιδρύματος αυτής. 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 12 

Εφημεριακά καθήκοντα εις τον Ιερόν Προσκυνηματικόν 
Ναόν ασκούν εκ περιτροπής οι Εφημέριοι των δύο 
Ενοριακών Ναών Επανομής, οριζόμενων τούτων υπό του 
Σεβ. Μητροπολίτου. 

Άρθρον 13 

1. Ζητήματα μη προβλεπόμενα υπό του παρόντος 
Κανονισμού ρυθμίζονται συμφώνως προς αναλόγους δια¬ 
τάξεις των Εκκλησιαστικών Κανονισμών. 

2. Ο παρών Κανονισμός τροποποιείται κατόπιν σχετικής 
αποφάσεωςτης Διοικούσης Επιτροπής, εγκρινομένης υπό 
του Μητροπολιτικού Συμβουλίου και της Ιερός Συνόδου 
της Εκκλησίας της Ελλάδος. 

Άρθρον 14 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και το Περιοδικόν ΕΚΚΛΗΣΙΑ. 

Άρθρον 15 

Από τας διατάξεις του παρόντος Κανονισμού πρσκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Νέας Κρήνης και 
Καλαμαριάς, το ύψος της οποίας δεν δύναται να προσδιο- 
ρισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 4 Οκτωβρίου 1996 
Ο Πρόεδρος 
ΐ Ο Αθηνών ΣΕΡΑΦΕΙΜ 
Ο Αρχιγραμματεύς 
ΐ Ο Διαυλείας ΔΑΜΑΣΚΗΝΟΣ 
-·- 

( 3 ) 

Τροποποίηση και συμπλήρωση του υπ αριθμ. 35/1986 
Κανονισμού της Ιεράς Συνόδου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ' όψει: 

1. Τας διατάξεις του άρθρου 59 παράγρ. 2 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος-. 

2. Την διάταξιν του άρθρου 7 του υπ' αριθμ. 35/1986 
Κανονισμού (ΦΕΚ 3/Α/21.1.1987) «Περί διοικήσεως και 
διαχειρίσεως του Ιερού Προσκυνηματικού Ναού ΑΓΙΑΣ 
ΠΑΡΑΣΚΕΥΗΣ περιοχής Αγίων Αναργύρων Αττικής». 

3. Το υπ'αριθμ. 4/11.2.1997 Πρακτικόν της Διοικητικής και 
Διαχειριστικής Επιτροπής του ως άνω Ιερού Προσκυνημα- 
τικού Ναού. 

4. Την υπ' αριθμ. 130α/12.2.1997 εγκριτικήν απόφασιν 
του Μητροπολιτικού Συμβουλίου της Ιεράς Μητροπόλεως 
Αττικής. 

5. Την υπ' αριθμ. 122/7.3.1997 πρότασιντου Μητροπολί¬ 
του Αττικής. 

6. Την από 1.4.1997 Απόφασιν Αυτής, ψηφίζει: 

Το υπ’ αριθμ. 91/1997 ΚΑΝΟΝΙΣΜΟΝ, έχοντα ούτω: 

ΚΑΝΟΝΙΣΜΟΣ ΥΠ' ΑΡΙΘΜ. 91/1997 
Περίτροποποιήσεως και συμπληρώσεωςτου υπ αριθμ. 
35/1986 Κανονισμού της Ιεράς Συνόδου «Περί διοικήσεως 
και διαχειρίσεως του Ιερού Προσκυνηματικού Ναού ΑΠΑΣ 
ΠΑΡΑΣΚΕΥΗΣ περιοχής Αγίων Αναργύρων Αττικής 


Αρθρον 1 

Το άρθρον 2του υπ' αριθμ. 35/1986 Κανονισμού αντικα¬ 
θίσταται ως κάτωθι: 

«Αρθρον 2 

Η Διοίκησις και Διαχείρισις του ως άνω προσκυνήματος 
ανατίθεται εις πενταμελή Διοικητικήν - Διαχειριστικήν 
Επιτροπήν, η οποία αποτελείται από τον Μητροπολίτην, ως 
Πρόεδρον και τέσσερα (4) λαϊκά μέλη. 

Ο διορισμός των λαϊκών μελών γίνεται από το 
Μητροπολιτικόν Συμβούλιον, μετά από σχετικήν πρότασιν 
του Μητροπολίτου. 

Η θητείατων μελώντηςΔ.Δ.Ε. ως και η λειτουργία αυτής, 
διέπονται από τας διατάξεις που ισχύουν δια τα 
Εκκλησιαστικά Συμβούλιατων Ενοριακών Ναών. Εις την έ- 
γκρισιντου Μ.Σ. υπόκεινταιόλαιαιπράξειςτης Διοικητικής 
και Διαχειριστικής Επιτροπής. Ο Μητροπολίτης Πρόεδρος 
δύναται να ορίζει νόμιμον αναπληρωτήν αυτού κληρικόν 
της Ιεράς Μητροπόλεως Αττικής». 

Άρθρον 2 

Το άρθρον 5 του αυτού Κανονισμού αντικαθίσταται ως α¬ 
κολούθως: 

«Άρθρον 5 

Τα έσοδα του Ιερού Προσκυνηματικού Ναού, διατίθε¬ 
νται: 

1. Δια την συντήρησιν και τον εξωραϊσμόν του Ιερού 
Ναού. 

2. Δια την αντιμετώπισιν των αναγκαίων δαπανών λει¬ 
τουργίας του Ναού ως και δια την μισθοδοσίαν του προ¬ 
σωπικού. 

3. Διατηνκαταβολήντων υπό του νόμουπροβλεπομένων 
εισφορών υπέρ του Μητροπολιτικού Γραφείου κ.λπ. 

4. Δια την ενίσχυσιν των Ιεραποστολικών Έργων της 
Ιεράς Μητροπόλεως, μεποσοστόνπου θα ορίζεται δι' απο- 
φάσεωςτου Μητροπολιτικού Συμβουλίου». 

Άρθρον 3 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και το Περιοδικόν «ΕΚΚΛΗΣΙΑ» της Εκκλησίας της 
Ελλάδος. 

Άρθρον 4 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Αττικής, το ύψος της 
οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 1 Απριλίου 1997 

Ο Πρόεδρος 
1- Ο Αθηνών ΣΕΡΑΦΕΙΜ 
Ο Αρχιγραμματεύς 
Τ Ο Διαυλείας ΔΑΜΑΣΚΗΝΟΣ 

ΑΝΑΚΟΙΝΩΣΕΙΣ 


Αριθ. Φ. 0544/11/ΑΣ 421/Μ 4598 (4) 

Ανακοίνωση για τη θέση σε ισχύ της Συμφωνίας Ελλάδος 
- Αρμενίας για τις διεθνείς οδικές επιβατικές και εμπο- 
ρευματικές μεταφορές. 

Το Υπουργείο Εξωτερικών ανακοινώνει ότι η Συμφωνία 
Ελλάδος - Αρμενίας για τις διεθνείς οδικές επιβατικές και 
εμπορευματικές μεταφορές η οποία υπογράφηκε στην 
Αθήνα στις 18 Ιουνίου 1996 και κυρώθηκε με το υπ’ αριθ. 
2475/1997 Νόμο που δημοσιεύθηκε στο υπ’ αριθ. 57 
Φύλλο της Εφημερίδας της Κυβερνήσεως τεύχος Α' της 
18 Απριλίου 1997 τέθηκε σε ισχύ, σύμφωνα με τη διάταξη 
του άρθρου ΐδπαράγρ. 1 αυτής, την 2 Ιουνίου 1997. 

Αθήνα, 18 Ιουνίου 1997 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 


Αριθ. Φ. 0544/11/ΑΣ 423/Μ, 4597 ^ 

Ανακοίνωση για τη θέση σε ισχύ της Συμφωνίας 
Ελλάδος - Αρμενίας για συνεργασία στον τομέα του 
Τουρισμού. 

Το Υπουργείο Εξωτερικών ανακοινώνει ότι η Συμφωνία 
Ελλάδος - Αρμενίας για συνεργασία στον τομέα του 
Τουρισμού η οποία υπογράφηκε στην Αθήνα στις 17 
Ιουνίου 1996 και κυρώθηκε με το υπ’ αριθ. 2474/1997 
Νόμο που δημοσιεύθηκε στο υπ’ αριθ. 56 Φύλλο της 
Εφημερίδος της Κύβε ρνήσεως τεύχος Α' της 21 Απρίλιο υ 
1997 τέθηκε σε ισχύ, σύμφωνα με τη διάταξη του άρθρου 
11 αυτής, την 2 Ιουνίου 1997. 

Αθήνα. 18 Ιουνίου 1997 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔ1ΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βοο. Όλγας 186. 1ος ορ.-Τ.Κ. 546 55 (021)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

. Κόρινθου 327 Τ.Κ, 262 23 224581 

'ΓΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά θσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν,Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.1.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 >= 

50.000 ». 

25.000 » 

10.000 

5,000 » 

10.000 .. 

3.000 

250.000 » 

10.000 

2.500 δρχ. 

2.500 » 

500 » 

2.500 » 

1.250 .» 

500 - 

250 » 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 >. 10.000 ». 

Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* ^πληρωμήτου ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 

ι ΙΕ ι (Σολωμου 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* ΡΧ10Κ * ς ^διοικήσεις, οι Δήμοι, οι Κοινότητες ως και οι επιχειρήσε.ς αυτών πληρώνουν το μισό χρηματικό 

ποσο της συνδρομής και ολοκληρο το ποσο υπέρ του ΤΑΠΕΤ. Η μ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 

εγγραφονται συνδρομητές για μικρότερο χρονικό διάστημα. ^ 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













